Oronsay (Hebridene)

Oronsay (skotsk-gælisk: Orasaigh), stundom stavet og uttalt som «Oransay» av lokalsamfunnet, er en tidevannsøy sør for Colonsay som ligger i Argyll and Bute-regionen i Indre Hebridene av Skottland. Det finnes også flere andre øyer kalt Oronsay i Skottland. Med et areal på 5 km2 er det en liten øy.

Øya stiger til en høyde på 93 meter ved Beinn Orasaigh og er knyttet til Colonsay av en tidevannsbro kalt An Tràigh («Stranden») som består av sand og gjørme. I folketellingen for 2001 ble Oronsay registrert å ha en befolkning på fem personer, som bodde på gården ved siden av klosteret Oronsay Priory. I 2011 hadde befolkningen steget til åtte. Øya har ingen fasiliteter for besøkende og er nå privateid, med RSPB (organisasjon for beskyttelse av fugler) som driver oppdrett av øya for den amerikanske eieren. Det er avhengig av tidevannstilgang til og fra Colonsay. Det er en liten luftstripe sør for klosteret som «kjemper en tapende kamp med kaninene».

Etymolog 
Det er to teorier for opprinnelsen av navnet fra norrønt. Enten er det Oran's Isle ved at den hellige Oran, en irsk helgen som døde i 548, og som man forestilte seg var grunnleggeren av øyas opprinnelige kloster i 563, William Murray (1966) hevder at det opprinnelige gæliske navnet Eilean Orain eller at det kan være avledet fra norrøne Örfirisey i betydningen «Tidevannsøya».

Geografi 
Øya ligger vest for Jura og like sør for Colonsay. Ved fjære sjø henger øya sammen med naboøya Colonsay, ved flo sjø går det et grunt sund mellom dem.

Natur 
Øya er vernet som naturreservat, og har en betydelig koloni av havert. De truede fugleartene alpekråke og åkerrikse kan observeres på Oronsay.

Landsbyer og bosetninger 
Alle øyas innbyggere bor på en gård like ved klosterruinen.

Historie 
Øya har ruiner av et kloster fra 1300-tallet, som var tilknytten augustiner-ordenen. Dette klosteret var kjent for mange dyktige håndverkere, et vakkert eksempel på deres arbeid er steinkorset Oronsay Cross.

Referanser

Litteratur 
 Caldwell, David H. (2011): Islay, Jura and Colonsay: A Historical Guide. Edinburgh: Birlinn. ISBN 978-1-84158-961-9.
 Haswell-Smith, Hamish (2004): The Scottish Islands. Edinburgh: Canongate. ISBN 978-1-84195-454-7.
 Murray, W.H. (1966): The Hebrides. London: Heinemann.
 Watson, W.J. (2004): The History of the Celtic Place-names of Scotland. Første opplag i 1926, opptrykk med innledning av Simon Taylor. Edinburgh. Birlinn. ISBN 1-84158-323-5.

Eksterne lenker 
 
 «On the Monastic Trail: Oronsay», Hidden Europe Magazine. 17. juni 2009. Artikkel som utforsker Columbas mulige landstigning på Oronsay, klosteret og aspekter ved Oronsay-livet i dag.

Øyer i Skottland
Indre Hebridene
Tidevannsøyer